CELEX: 32004R2113
Language: lt
Date: 2004-12-10 00:00:00
Title: 2004 m. gruodžio 10 d. Komisijos reglamentas (EB) Nr. 2113/2004, iš dalies keičiantis Reglamentą (EB) Nr. 1943/2003, nustatantį Tarybos reglamento (EB) Nr. 2200/96 nuostatų dėl pagalbos preliminarų pripažinimą gavusioms gamintojų organizacijoms taikymo taisykles

11.12.2004   
            
            
               LT
            
            
               Europos Sąjungos oficialusis leidinys
            
            
               L 366/10
            
         
      KOMISIJOS REGLAMENTAS (EB) Nr. 2113/2004
   2004 m. gruodžio 10 d.
   iš dalies keičiantis Reglamentą (EB) Nr. 1943/2003, nustatantį Tarybos reglamento (EB) Nr. 2200/96 nuostatų dėl pagalbos preliminarų pripažinimą gavusioms gamintojų organizacijoms taikymo taisykles
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl bendro vaisių ir daržovių rinkos organizavimo (1), ypač į jo 48 straipsnį,
   kadangi:
   
               (1)
            
            
               Komisijos reglamento (EB) Nr. 1943/2003 (2) 4 straipsnyje nustatyta, kad pagalba skiriama padengti dalį investicinių išlaidų, siejamų su pripažinimo planų priemonių įgyvendinimu, numatytu Reglamento (EB) Nr. 2200/96 14 straipsnio 2 dalies b punkte, suteikiama tik specialios paskolos forma. Atsižvelgiant į pastaraisiais metais įgytą patirtį, ypač į sunkumus, su kuriais susidūrė valstybės narės, įsisavindamos šią pagalbos priemonę, užtikrinant naudos gavėjams minėto reglamento 8 straipsnyje numatytą Bendrijos finansavimą investicijų, atitinkančių finansavimo reikalavimus, išlaidoms padengti, reikia numatyti tiesioginės pagalbos kapitalui galimybę.
            
         
               (2)
            
            
               Reikėtų atitinkamai iš dalies pakeisti Reglamentą (EB) Nr. 1943/2003.
            
         
               (3)
            
            
               Šiame reglamente numatytos priemonės atitinka Šviežių vaisių ir daržovių vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 1943/2003 iš dalies keičiamas taip:
   
               1)
            
            
               4 straipsnis iš dalies pakeičiamas taip:
               
                           a)
                        
                        
                           pavadinimas yra pakeičiamas tokiu tekstu:
                           „4 straipsnis
                           Pagalba investicijoms, reikalingoms pripažinimui“
                        
                     
                           b)
                        
                        
                           1 dalies pirma pastraipa yra pakeičiama šiuo tekstu:
                           „Reglamento (EB) Nr. 2200/96 14 straipsnio 2 dalies b punkte numatyta pagalba, skiriama padengti dalį investicinių išlaidų, siejamų su pripažinimo planų, aprašytų Reglamento (EB) Nr. 1432/2003 16 straipsnyje, priemonių įgyvendinimui, suteikiama:
                           
                                       a)
                                    
                                    
                                       tiesiogiai kapitalui arba
                                    
                                 
                                       b)
                                    
                                    
                                       netiesiogiai, specialios paskolos forma per kredito įstaigas.“
                                    
                                 .
                     
         
               2)
            
            
               8 straipsnio 2 dalies pirma pastraipa pakeičiama tokiu tekstu:
               „Bendrijos finansavimo dalis 4 straipsnyje nurodytoje pagalboje, išreikštoje dotacija kapitalui arba dotacijos kapitalui atitikmeniu, reikalavimus atitinkančių investicinių išlaidų, apibrėžtų 4 straipsnyje, atžvilgiu negali būti didesnė, kaip:
               
                           —
                        
                        
                           50 % regionuose, kuriuos apima 1 ir 2 tikslai, nurodyti Reglamento (EB) Nr. 1260/1999 1 straipsnyje,
                        
                     
                           —
                        
                        
                           30 % – kituose regionuose.“
                        
                     .
         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. gruodžio 10 d.
      
         
            Komisijos vardu
         
         Mariann FISCHER BOEL
         
         
            Komisijos narys
         
      
   
   
      (1)  OL L 297, 1996 11 21, p. 1. Reglamentas su paskutiniais pakeitimais, padarytais Komisijos reglamentu (EB) Nr. 47/2003 (OL L 7, 2003 1 11, p. 64).
   
      (2)  OL L 286, 2003 11 4, p. 5.